**MTÜ Eesti Retriiverite Tõuühing**

**Juhatuse koosoleku protokoll** 15.10.2020 18:00 – 20:00

**Koht**: Rucola restoran & pizzeria, Tallinn

**Koosleku juhataja**: Maria Grigorjeva

**Protokollija**: Maria Grigorjeva

**Osalesid**: Pille-Riin Sepp, Anneli Ilumets, Rünno Miller, Terje Mei, Maria Grigorjeva

**Puudusid**: Tatjana Zamorskaja (esitas enda ettepanekud päevakorra- ja ülevaate tema poolt plaanitud katsete kohta enne koosolekut)

**Päevakord**:

1. Juhatuse esimehe ja aseesimehe valimine
2. Uue juhatuse liikmete rollid ja ühingu juhtimine
3. ERTÜ kalender 2021 – FOTOKONKURSS
4. 2021 aasta plaanid
5. Kodulehel oleva info ja dokumentide ülevaatamine ja ajakohastamine
6. Ühingu liikmete FB grupp – „ERTÜ liikmed“
7. Aasta retriiveri valimine ja “Aasta retriiver” statuut
8. Vaba arutelu
9. **Juhatuse esimehe ja aseesimehe valimine**

Ettepanek: valida juhatuse esimeheks Pille-Riin Sepp, aseesimeheks Maria Grigorjeva.

Hääletus: kõik poolt

Otustati: Valida juhatuse esimeheks Pille-Riin Sepp, aseesimeheks Maria Grigorjeva

1. **Uue juhatuse liikmete rollid ja ühingu juhtimine**

Näituste valdkonna koordinaator - Pille-Riin Sepp

Katsete valdkonna koordinaatorid – Tatjana Zamorskaja (WT), Maria Grigorjeva ja Anneli Ilumets (tõu-ja tasemekatsed)

Koolituste ja loengute valdkonna koordinaator - Rünno Miller

Administratiivne pool (e-mailid, facebook messenger, kodulehel olev info – selle hoidmine kontrolli all ja vajadusel teemade suunamine õigele isikule) – Terje Mei

1. **ERTÜ kalender 2021 - FOTOKONKURSS**

Arutati, et võiks jätkata traditsioonilise ERTÜ aasta kalendri fotokonkursiga ja kalendri välja andmisega, kuna eelmistel aastatel on selle vastu olnud suur huvi.

Otsustati: korraldada ERTÜ 2021 kalendri fotokonkurss. Eesmärgiks on, et kalender peab valmima detsembrikuus, enne jõule, kuna see suurendaks ehk huvi kalendri vastu. ERTÜ 2021 kalendri fotokonkursi peakorraldaja on Maria Grigorjeva.

1. **2021 aasta plaanid**

**Töökatsed (WT)** (Tatjana Zamorskaja):

Tatjana Zamorskaja esitas enda plaanid, enne koosoleku algust, seoses WT ja treeningute läbiviimisega ning andis ülevaate teiste ühingute plaanidest antud valdkonnas.

Tatjana Zamorskaja poolt 2021 aastal korraldatavad üritused:

* Aprilli algus – WT ja treeningud, kohtunikud Laura Lazzaretto (Itaalia) ja Pieter Vivijs (Belgia)
* Augusti keskel BaltRetCamp, kohtunikud Petra ja Ton Buijs (Austria)

Ülevaade teiste planeeritavate WT kohta:

* 9.10-14.10 - WT ja treeningud, Kohtunik: Martin Incedi (Eesti Kuldsete Retriiverite Tõuühing)
* 22.05-23.05 – Tõu- ja Tasemekatse kahe kohtunikuga (Eesti Kuldsete Retriiverite Tõuühing)
* 01.05 - Julia Vershinina Camp (Lätis)
* Aprilli lõpus kahepäevane Tasemekatse (Lätis)

**Tõu- ja Tasemekatsed** (Maria Grigorjeva ja Anneli Ilumets):

* Tõukatse aprilli lõpus
* Tasemekatse juulis (kaks päeva)
* Tõukatse juulis
* Tõukatse septembris

**Näitused** (Pille-Riin Sepp):

* ERTÜ Kutsikate ja veteranide show – juunis
* Üritame saada 2021 aasta EKLi kalendrisse retriiverite erinäituse (5.september), 2021 aasta näituse esitamine tähtaeg oli 1. juuli. Juhul kui õnnestub näitus hilinemisega lisada EKLi kalendrisse, siis näituse peakorraldajaks saab Maria Grigorjeva.

**Koolitused ja loengud** (Rünno Miller):

Rünno uurib rohkem infot võimalike koolituste ja loengute kohta ning seejärel jagab lisainfot. Plaan teha pigem talvekuudel, kui on vähem teisi üritusi.

Juhatus otsustas järgmisel koosolekul arutada ka retriiverite suvepäevade korraldamise võimalust ja milline võiks olla ürituse formaat.

1. **Kodulehel oleva info ja dokumentide ülevaatamine ja ajakohastamine**

Juhatus otsustas, et ühingu kodulehekülg vajab ülevaatamist ning seal olev info ja ka pildid uuendamist ja kaasajastamist. Kodulehe uuendamisega tegelevad Pille-Riin Sepp ja Terje Mei.

1. **Ühingu liikmete FB grupp – „ERTÜ liikmed“**

Ühingu liikmetel on FB grupp, kuid juba pikemat aega seal aktiivset tegevust ei toimu. Vaja on üle vaadata „ERTÜ liikmed“ grupi formaat, eesmärgid, reeglid jne.

Juhatus otsustas, et FB grupi „ERTÜ liikmed“ edasise toimimise tagamisega tegeleb Anneli Ilumets.

1. **Aasta retriiveri valimine ja “Aasta retriiver” statuut**

Arutleti, et kõik juhatuse liikmed näevad vajadust korraldada iga aastaselt „Aasta Retriiver“i valimine, kuid selle kriteeriumid ja reeglid vajavad ülevaatamist ja kaasajastamist.

Juhatus otsustas, et „Aasta retriiveri“ statuudi ja reeglite ülevaatamise projekti koordinaator on Maria Grigorjeva.

1. **Vaba arutelu**

Vaba arutelu ei toimunud.